Lig uit die donker - INK - INK Lig uit die donker - INK
Titel: Lig uit die donker
Datum gepubliseer: 24 Mei 2019 Aantal woorde: 101 99 Kere gelees ♥2
Pa leun teen die deurkosyn;
in sy hand, ’n bruin kardoes.
in ’n hopie op my bed
en stryk dit met my palm plat.
Die jaspis, wat so dieprooi roes
maak amber vuur in die agaat
die tieroog lê – vol strepies –
en smeulendbruin granaat
maansteen wit langs groen smarag
en ek was só bewus
van die blou van blou saffiere,
die pers van ametis.
Ek hark die steentjies bymekaar
tot ’n reënboogmengelmoes
‘wyl ek dié wete bly bewaar –
dat lig skakeer en sluimer
van ’n bruinpapierkardoes.